CELEX: 22010D0254
Language: fi
Date: 2009-11-23 00:00:00
Title: EU–Ukraina-yhteistyöneuvoston päätös N:o 1/2009, tehty 23 päivänä marraskuuta 2009 , sekakomitean perustamisesta

4.5.2010   
            
            
               FI
            
            
               Euroopan unionin virallinen lehti
            
            
               L 111/30
            
         EU–UKRAINA-YHTEISTYÖNEUVOSTON PÄÄTÖS N:o 1/2009,
   tehty 23 päivänä marraskuuta 2009,
   sekakomitean perustamisesta
   (2010/254/EY)
   EU–UKRAINA-YHTEISTYÖNEUVOSTO, joka
   ottaa huomioon Euroopan yhteisöjen ja niiden jäsenvaltioiden sekä Ukrainan välisen kumppanuuden vahvistamisesta tehdyn kumppanuus- ja yhteistyösopimuksen, jäljempänä ’sopimus’, ja erityisesti sen 88 artiklan,
   sekä katsoo seuraavaa:
   
               (1)
            
            
               Sopimuksen 88 artikla antaa yhteistyöneuvostolle valtuudet perustaa sellaisia erityisiä komiteoita tai elimiä, jotka voivat avustaa sitä sen tehtävien suorittamisessa, ja määrittää näiden komiteoiden ja elinten kokoonpano, tehtävät ja työskentelytavat.
            
         
               (2)
            
            
               Sopimuksen osapuolet neuvottelevat parhaillaan assosiaatiosopimuksesta, jossa olisi määräykset myös pitkälle menevästä ja laaja-alaisesta vapaakauppa-alueesta.
            
         
               (3)
            
            
               Sopimuksen osapuolet ovat sopineet EU–Ukraina-assosiaatio-ohjelman tekstistä.
            
         
               (4)
            
            
               Assosiaatio-ohjelman täytäntöönpanon edistymistä tarkastelemaan ja ohjelman tulevia painopisteitä ja siihen mahdollisesti tarvittavia mukautuksia määrittelemään tarvitaan komitea. Tämä sekakomitea toimii korkeiden virkamiesten tasolla,
            
         ON PÄÄTTÄNYT SEURAAVAA:
   Ainoa artikla
   Yhteistyöneuvosto perustaa korkeiden virkamiesten tasolla toimivan sekakomitean. Tämä sekakomitea tarkastelee assosiaatio-ohjelman täytäntöönpanon edistymistä ja määrittelee ohjelman tulevat painopisteet ja siihen mahdollisesti tarvittavat mukautukset.
   Sekakomitea kokoontuu säännöllisesti ja vähintään kerran vuodessa.
   
      Tehty Brysselissä 23 päivänä marraskuuta 2009.
      
         
            Yhteistyöneuvoston puolesta
         
         
            EU-valtuuskunnan päällikkö
         
         C. BILDT
         
            Ukrainan valtuuskunnan päällikkö
         
         Y. TYMOSHENKO